Врз основа на член 36 став 1 од Законот за локалната самоуправа („Службен весник на РМ“ бр. 5/02) и член 7 став 1 од Законот за комуналните дејности („Службен весник на РМ“ бр. 95/12, 163/13, 42/14, 44/15, 147/15, 31/16, 64/18, 302/20), Советот на општина Вевчани на втората седница одржана на ден 15.12.2021 година, донесе:

**ПРОГРАМА**

**ЗА ФИНАНСИРАЊЕ НА ИЗГРАДБА И ОДРЖУВАЊЕ НА ОБЈЕКТИТЕ НА КОМУНАЛНАТА ИНФРАСТРУКТУРА ВО ОПШТИНА ВЕВЧАНИ ЗА 2022 ГОДИНА**

 **I**

Со оваа програма се планираат мерки и активности за изградба на нови и одржување на постоечките објекти на комуналната инфраструктура на територијата на општина Вевчани за 2022 година со цел обезбедување на услови за континуирано извршување како и унапредување на квалитетот на испорака на комуналните услуги за задоволување на индивидуалната и заедничката потрошувачка во општина Вевчани.

Реализацијата на мерките и активностите предвидени со програмата, односно финансирањето и изградбата на објектите од комуналната инфраструктура ќе се врши согласно динамиката на обезбедени средства во буџетот на општина Вевчани од следните извори на финансирање: надоместок (цена) за дадена комунална услуга за индивидуална комунална потрошувачка утврдена со закон; надоместок за користење на објекти и дадена комунална услуга за заедничка комунална потрошувачка утврден со закон; комунална такса утврдена со закон; надоместок за уредување на градежното земјиште утврден со закон; средства од буџетите на државата, фондовите и буџетот на општина Вевчани; и средства обезбедени од донации, грантови и други извори на финанирање определени со закон.

**II**

Со програмата за финансирање на изграба и одржување на објектите на комуналната инфрастурктура за 2022 година се планира превземање на следните мерки и активности:

|  |  |  |
| --- | --- | --- |
| Р.б | Планирана активност | Опис на активноста |
| 1 | Партерно уредување на просторот околу Туристичкиот центар во Вевчани | Во рамките на Програмата за рамномерен регионален развој за 2021 година со индикативно планирани средства за 2022 година на Министерството за локална самоуправа – Биро за регионален разој, во соработка со Центарот за развој на Југозападниот плански период во текот на 2022 година планирано е реализација на проект за партерно уредување на просторот околу туристичкиот центар во Вевчани. Со проектот е превидено комлетно уредување на просторот околу туристичкиот центар со изградба на пристапни пешачки патеки, пристапни рампи за лица со физички хендикеп, парковско зеленило, партерно уредување на просторот, осветлување и поставување на урбана опрема.  |
| 2 | Партерно доуредување со хортикултурно обликување на зелените површини и поставување на урбана опрема и осветлување во рамките на спортско училишниот комплекс (втора фаза) | Согласно архитектонско-урбанистичките планови предвидено е партерно уредување околу училиштето, спортската сала, тениското игралиште и детската градинка како интегриран образовен простор. Во првата фаза, преку Светска банка, односно Министерството за финансии се реализираа повеќето планирани активности за уредување на просторот. Потребни се дополнителни активности за доуредување на просторот околу тениското игралиште, уредување на зелени површини, изградба на потпорни ѕидови и заштитни огради, партерно и хортикултурно уредување на просторот околу детската градинка, поставување на дополнителна урбана опрема и осветлување во комплексот. Дел од овие активности ќе продолжат во текот на 2022 година, согласно динамиката на обезбедување на средства во буџетот на општина Вевчани. |
| 3 | Изградба на повеќенаменско отворено игралиште во рамките на спортско образовниот комплекс во Вевчани | Во рамките на спортско образовниот комплекс во општина Вевчани планирана е изградба на повеќенаменско игралиште во соработка со Агенцијата за млади и спорт. Општина Вевчани има обезбедено предлог локација за изградба на повеќенаменското игралиште и ја извести Агенцијата за млади и спорт да ја планира реализацијата на проектот во програмата на агенцијата за 2022 година. |
| 4 | Реконструкција на постоечките и изградба на нови канализациони линии на територијата на општина Вевчани | Во рамките на Програмата за инвестирање во животната средина на Министерството за животна средина и просторно планирање во тек е процесот на изработка на техничка документација за изградба на канализациони линии на територијата на општина Вевчани и тоа за следните краци: крак 20; крак 21; крак 22; крак 23; крак 24; и крак 25. |
| Во текот на 2022 година ќе продолжи изградбата на нови канализациони линии на територијата на општина Вевчани преку проектот за изградба на канализациони линии во општина Вевчани – II фаза, како дел од третиот пакет од Програмат за прераспределба на средства од концесијата на ТАВ. |
| Министертвото за животна средина и просторно планирање започна со подготвителни активности за реализација проектот “Водоснабдување и одведување на отпадни води“ кој ќе се финансира со дополнителен заем на Владата од Евроспката Инвестициона Банка (ЕИБ) во рамките на кој е планирано реализација на приориретни инвестиции за водоснабителни и канализациони системи во општините. Општина Вевчани во соработка со Министерството за животна средина и просторно планирање активно учествува во подготвителните активности и подготовката на потребната документација со цел обезбедување на средства за реконструкција на постоечки и изградба на нови канализациони линии на територијата на општина Вевчани.  |
| 5 | Изградба, реконструкцја, одржување и чистење на отворените одводни канали во урбаниот опфат на општина Вевчани | Активноста опфаќа чистење и одржување на постоечките бетонирани отворени канали за одведување на амтосферските води. Еден од главните приоритети на општина Вевчани е реконструкција, односно бетонирање на отворените одводни канали во урбаниот опфат кои не се бетонирани, а предизвикуваат проблеми со излевање на вода низ улиците за при поинтезивни врнежи на дожд. Општина Вевчани веќе отпочна активност за изработка на ажурирана геодетска подлога со цел изработка на основен проект за изградба бетонирање на отворените одводни канали со цел обезбедување на средства за реализација на градежните активности.  |
| 6 | Доизградба на пречистителната станица на канализациот систем во општина Вевчани  | Со финансиска поддршка на УНДП, на територијата на општина Вевчани, во м.в. „Зодишта“ се изгради пречистителна станица за отпадните води од канализациониот систем, која сеуште не е во функција. Потребни се дополнителни градежни активности за комплетирање на објектот на пречистителната станица и тестирање на системот со цел ставање на пречистителната станица во целосна функција.  |
| 7 | Уредување, одржување и чистење на парковите, зелените и рекреативните површини и другиот јавен простор | Континуирно во текот на 2022 година ќе се реализирааат мерки и активности за уредување, одржување и чистење на парковите, зелените и рекреативните површини и другиот јавен простор на територијата на општина Вевчани. |
| 8 | Изградба и одржување на јавното осветлување на територијата на општина Вевчани | Оваа активност опфаќа тековно одржување на системот за јавно осветлување, односно континуиран замена на дотраените постоечки светилки со нови, замена на дотраените бандери со нови и поставување на нови бандери и светилки за осветлување на нови места согласно утврдената потреба.  |

**III**

Реализацијата на годишната програма за финансирање на изградба и одржување на објектите на комуналната инфраструктура на општина Вевчани за 2022 година ќе се одвива согласно динамиката на обезбедување на средства во буџетот на општина Вевчани за 2022 година.

Реализацијата на програмата ја врши градоначалникот на oпштина Вевчани, односно Одделението за урбанизам, комунални работи, заштита на животната средина и ЛЕР на општина Вевчани.

**IV**

Оваа програма влегува во сила соденот на објавување во „Службен гласник на општина Вевчани“

**СОВЕТ НА ОПШТИНА ВЕВЧАНИ**

**Претседател**

**Леон Даскалоски**